Rettelse på slide 16

**«Endring i listeført kirke»**

Kulturminneloven §25, tredje ledd:

*«Kommunen plikter å sende søknad om riving eller vesentlig endring av ikke fredet byggverk eller anlegg oppført før 1850 til vedkommende myndighet senest fire uker før søknaden avgjøres.»*

Det er kulturminneloven §25 - ikke plan- og bygningsloven - som er hjemmel for at kommunen skal involvere rette kulturminnemyndighet. For tiltak kun på kirkebygg (ikke området rundt) er det Riksantikvar som er «vedkommende myndighet», ikke fylkeskommunen.

Rundskriv Q-06/2020, pkt 2.3.3, sjette ledd, er dessverre misvisende her.

I praksis vedlegger tiltakshaver (Kirkelig fellesråd) Riksantikvarens uttalelse til biskopen og biskopens vedtak søknaden til kommunen. Det er ikke flere kulturminnemyndigheter enn RA som skal uttale seg om samme sak så lenge den kun gjelder selve kirkebygget.

Se revidert slide 16 med korrigert grafisk fremstilling av saksgangen.